De studerende ved Aalborg Universitet får i dag hjælp til at gøre studierne lidt mere underholdende. Dekan Frede Blaabjerg fra De Ingeniør-, Natur- og Sundhedsvidenskabelige Fakulteter overrækker nemlig i dag 30 PlaysStation 3-maskiner til Studentersamfundet. Der gives PS3'ere til AAU's afdelinger i både Aalborg, Esbjerg og Ballerup. For ca. et halvt år siden gik AAU ind i et projekt, hvor PS3'ere skal bruges til at styrke supercomputere i forskningssammenhæng og til at beregne komplekse udregninger i udviklingen af nye vindmøllevinger. Derudover kan PS3'erne lave forskellige meteorologiske beregninger, så vi kan forstå klimaforandringerne bedre. Studentersamfundet modtager PS3-maskinerne i dag, og dekan Frede Blaabjerg kommer og overrækker gaven - og tager måske et spil med de studerende, der regner med at fortsætte det meste af eftermiddagen med spil og konkurrencer. Klokken 13 ankommer Frede Blaabjerg til "Den store kantine" på Aalborg Universitet med PS3-gaverne under armen.

Referat:
Studenterforkælelse på Aalborg Universitet i forbindelse med forskningsprojekt.